In 1508 le Terra Firme esseva dividite inter Diego de Nicuesa, qui obteneva le governamento de Veragua o Castilla de Auro, que se extendeva desde le fluvio Atrato in le golfo de Urabá usque le capo ""Gratias a Deo e Alonso de Ojeda""; le governamento de Nove Andalusia, desde le fluvio Atrato al Capo del Vela. Nicuesa fundava ""Nomine de Deo"" e Martín Fernández de Enciso ""Sancta Maria La Antique del Darién"", ambe in 1510. Pauc depost, desde le 1 de martio de 1511 Vasco Núñez de Balboa prende le poter de Veragua (includente le Darién) e ille esseva nominate per le vicerege Diego Colón como su locotenente in Darién. Le rege le nominava capitano le 23 de decembre de 1511 e governator interne del Darién usque julio de 1514. Le 25 de septembre de 1513 ille prendeva possession del ""Mar de Sud"" que ille discoperiva.

In le margine del Texto Masoretic e in le Version Peshitta syriac se emplea le parola ""Amana"" in vice de ""Abana"" in 2 Reges 5:12. Multe traductiones usa le expression ""Amana"" in le Cantico del Canticos 4:8, le qual, secun credentia, face referentia al montanias del Anti-Libano, ubi se trova le nascentia del mentionate fluvio. Assi que il es possibile que le fluvio prendeva le nomine del montanias ubi illo nasceva.

Ido esseva un seriose essayo de utilisar le experientias jam vaste de Esperanto, prendente in consideration le criticas que jam in 1894 habeva fortiate Zamenhof ipse a proponer cambios (vide Esperanto Reformate) le quales in grande mesura esseva simile e mesmo identic con illos differentiante Ido ab Esperanto. Zamenhof in contrasto con Schleyer habeva comprendite le valor del internationalitate al minus del radices del vocabulario; Ido lo realisava, sed non completava le passo comenciate per Zamenhof: Ido retene le artificialitate de certe affixos e dictava al apprendentes un application de regulas appellate ""logic"" con distinctiones superflue. Le resultato es que un texto in Ido a vices es tanto difficile a decifrar a un non-initiato como un in Esperanto.

Le theoria del ramo es un concepto theologic del Communion Anglican, in particular illes que ascribe al theologia anglo-catholic. Le theoria sustene que le Ecclesia Catholic Roman, le Ecclesia Orthodoxe del Est e le Communion Anglican es tres ramos del Sancte Ecclesia Catholic Apostolic.

Le planification linguistic pote anque comenciar al fundo del communitate, per exemplo le movimento pro linguage non sexista in le Statos Unite, le qual proveniva de gruppos feminista grassroots, o le movimento N'Ko in Africa del west.

Le dece-duo traditiones son lineas de guida pro confraternitates de personas qui usa un programma de dece-duo passos pro restablir se de un dependentia o compulsion. Como le dece-duo passos, illos era create de Alcoholicos Anonyme.

Virgine (in latino Virgo) es un de le constellationes del zodiaco, locate inter Leon al west e Libra al est. Illo es le secunde constellation le plus grande in le celo (post Hydra). Illo pote esser trovate facilemente per su stella plus brillante, Spica. Su symbolo es (Unicode ♍).